Basitčajaus draustinis
Basitčajaus valstybinis draustinis (azer. Bəsitçay dövlət təbiət qoruğu) – saugoma gamtos teritorija pietvakarių Azerbaidžane, Zangezūro kalnagūbrio šlaite (~800 m aukštyje), Basitčajaus upės slėnyje. Įkurtas 1974 m., siekiant išsaugoti unikalias platanų giraites ir natūralius kalnų miškus. Čia auga 1200–1500 metų amžių siekiantys platanai, kurių aukštis yra iki 50 m, kamieno skersmuo iki 4 m. Vidutinis medžių amžius – 170 m. Po 1990 m. teritorija buvo okupuota Armėnijos, todėl draustinis dabar realiai nefunkcionuoja.